<classify> UPANDE wa mashitaka katika kesi ya aliyekuwa Rais wa Migodi ya Pangea, North Mara, Exploration na Bulyanhulu, Deogratius Mwanyika na wenzake umeieleza Mahakama ya Hakimu Mkazi Kisutu, Dar es Salaam kuwa wanasubiri upelelezi kutoka nje ya nchi.Mbali na Mwanyika washitakiwa wengine katika kesi hiyo ni Meneja Mahusiano wa Mgodi wa Bulyanhulu Alex Lugendo, Mkurugenzi mtendaji wa Pongea, North Mara na Bulyanhulu Assa Mwaipopo, pamoja na kampuni ya Mgodi ya Pangea, North Mara, Exploration na Bulyanhulu.Wakili wa Serikali Wankyo Simon alidai mbele ya Hakimu Mkazi Mwandamizi, Kelvin Mhina kuwa upelelezi wa shauri hilo bado haujakamilika na kwamba wanasubiri majibu ya upelelezi kutoka nje ya nchi.Wakili wa utetezi, Flora Jacob alidai kuwa Machi Mosi mwaka huu kesi hiyo ilipotajwa hawakupata taarifa yoyote kuhusu upelelezi ulipofikia na hawajaambiwa nini kilichokwamisha kwani watuhumiwa wako ndani na hawana dhamana. Hata hivyo , wakili Wankyo alidai kuwa wataweza kusema upelelezi umefikia wapi endapo watapata taarifa kutoka nchi husika.Hakimu Mhina aliahirisha kesi hiyo hadi Machi 29 mwaka huu kwa ajili ya kutajwa. Washitakiwa hao wanakabiliwa na mashitaka 39, yakiwemo ya utakatishaji na kukwepa kodi zaidi ya Dola za Marekani milioni 112 .Pia wanakabiliwa na mashitaka matatu ya kula njama, mashitaka saba ya kughushi , mashitaka 17 ya utakatishaji wa fedha, kuwasilisha nyaraka za uongo kwa Mamlaka ya Mapato Tanzanian TRA, mashitaka ya kuongoza uhalifu wa kupangwa, mashitaka nane ya kukwepa kodi na kutoa rushwa.Washitakiwa wanadaiwa kutenda makosa hayo kati ya Aprili 11, 2008 na Juni 30,2007 katika sehemu tofauti za jiji la Dar es Salaam, Kahama Mkoani Shinyanga, Tarime Mara, Biharamulo Kagera maeneo ambayo yapo katika Jamuhuri ya Muungano wa Tanzania.Maeneo mengine ambayo washitakiwa wanadaiwa kutenda makosa hayo ni katika mji wa Johannesburg, Afrika Kusini, Toronto Canada na nchini Uingereza. Aidha mshitakiwa Mwanyika na Lugendo, wanadaiwa kutoa msaada katika kusimamia mkakati wa kihalifu  <topic>: kitaifa 